Holi

Holi (sanskriti keeles होली Holī) on hindu kevadpidustus, mis pärineb Hindustani poolsaarelt ning mida peetakse peamiselt Indias ja Nepalis, kuid mis on levinud ka mujal Aasias ja osas läänemaailmast, kus see on tuntud kui värvide või armastuse festival. Pidustustega tähistatakse hea võitu kurja üle, talve lõppu ja kevade algust ning pakuvad paljudele võimalust teistega kohtuda, mängida, naerda, unustada, andestada ja parandada suhteid. Pidustused on ka tänu hea saagi eest. Pidustused kestavad ühe öö ja ühe päeva ning algavad Vikram Samvati kalendri järgi phalgun'i kuu (veebruari lõpu ja märtsi keskpaiga vahel) purnima (täiskuupäeva) õhtul. Õhtu kannab nimetust Holika Dahan (deemon Holika põletamine) või Chhoti Holi, järgmine päev on Holi, Rangwali Holi, Dhuleti, Dhulandi või Phagwah. Holi kui iidne hindu usufestival on muutunud mittehindude seas populaarseks paljudes Lõuna-Aasia piirkondades ja ka väljaspool Aasiat. Näiteks peetakse seda lisaks Indiale ja Nepalile ka Jamaical, Surinames, Guyanas, Trinidadis ja Tobagos, Lõuna-Aafrika Vabariigis, Malaisias, Ühendkuningriigis, Ameerika Ühendriikides, Kanadas, Mauritiusel ja Fidžil. Viimastel aastatel on pidustus levinud Euroopasse ja Põhja-Ameerikasse kui kevadine armastuse ja värvide festival. Holi pidustused algavad õhtul Holika Dahan'iga, mille puhul inimesed kogunevad, viivad lõkke ees läbi usuriitusi ning palvetavad, et nende sisemine kurjus saaks hävitatud samal viisil, nagu hävitati tules deemonkuningas Hiranyakashipu õde Holika. Järgmisel hommikul peetakse Rangwali Holi't – tasuta värvifestivali, kus inimesed üksteist värvipulbri ja veega pilluvad. Kasutatakse ka veepüstoleid ja veega täidetud õhupalle. Värvipulbri viskamine ja muu sagin toimub tänavatel, parkides, templiõuedel ja hoonetes. Kambad mängivad trumme ja muid muusikariistu, liiguvad ringi, laulavad ja tantsivad. Külastatakse oma sugulasi, sõpru ja vaenlasi, et naerda, kuulujutte rääkida, süüa holi toitu ja juua traditsioonilisi jooke, kusjuures mõned joogid sisaldavad kanepist valmistatud bhang'i. Kaineks saanuna käiakse õhtul sugulastel ja sõpradel külas. Yudit Greenberg, Encyclopedia of Love in World Religions, Volume 1, ISBN 978-1851099801, lk 212 The New Oxford English Dictionary (1998) McKim Marriott (2006). John Stratton Hawley and Vasudha Narayanan (toim). The Life of Hinduism. University of California Press. Lk 102. ISBN 978-0-520-24914-1., Quote: "Holi, he said with a beatific sigh, is the Festival of Love!" Ebeling, Karin (2010), Holi, an Indian Festival, and its Reflection in English Media; Die Ordnung des Standard und die Differenzierung der Diskurse: Akten des 41. Linguistischen Kolloquiums in Mannheim 2006, 1, 107, ISBN 978-3631599174 Wendy Doniger (Editor), Merriam-Webster's Encyclopedia of World Religions, January 2000, ISBN 978-0877790440, Merriam-Webster, page 455 "About Holi - Dhuleti Colorful Spring Festival". Holi Dhuleti Celebrations. Originaali arhiivikoopia seisuga 29. märts 2016. Vaadatud 20. märtsil 2019. Helen Myers (1998). Music of Hindu Trinidad: Songs from the India Diaspora. University of Chicago Press. Lk 430. ISBN 978-0-226-55453-2. Amber Wilson (2004). Jamaica: The people. Crabtree Publishing Company. Lk 18. ISBN 978-0-7787-9331-1. Holi Festivals Spread Far From India Wall Street Journal (2013) A Spring Celebration of Love Moves to the Fall - and Turns into a Fight Gabriele Steinhauser, The Wall Street Journal (3. oktoober 2013) Holi Festival of Colours Berliinis, Saksamaal (2012) Constance Jones, Holi, in J Gordon Melton (Editor), Religious Celebrations: An Encyclopedia of Holidays Festivals Solemn Observances and Spiritual Commemorations, ISBN 978-1598842067 Victoria Williams (2016). Celebrating Life Customs around the World. ABC-CLIO. Lk 75. ISBN 978-1-4408-3659-6. Ayyagari, Shalini (2007). ""Hori Hai": A Festival of Colours!! (review)". Asian Music. Johns Hopkins University Press. 38 (2): 151–153. DOI:10.1353/amu.2007.0029. "High on Holi with bhang". The Times of India. Vaadatud 26. märtsil 2014. Holi: Splashed with colors of friendship Hinduism Today, Hawaii (2011) "Nine versions of Holi you didn't know existed". OnManorama (inglise). Vaadatud 15.03.2019.